Jaguares wys nuwe afrigter aan | Netwerk24
Jaguares wys nuwe afrigter aan
Die Jaguares het bevestig Gonzalo Quesada sal die span voortaan in die Superrugbyreeks afrig.
Gonzalo Quesada het 38 toetse vir Argentinië gespeel. Foto: Getty Images
Rugby365.com berig Quesada neem die leisels by Mario Ledesma oor, wat verlede week vir Daniel Hourcade as hoofafrigter van Argentinië vervang het.
Quesada, wat 38 toetse vir die Poemas gespeel het, het sy pos by die Franse klubspan Biarritz verlaat om terug te keer na sy tuisland. Die Jaguares het vanjaar onder Ledesma se afrigting die uitklopronde van die Superrugbyreeks gehaal.
Quesada was Stade de France se breier van 2013 tot 2017 en het die klub in 2015 tot die Top-14-titel gelei en twee jaar later die Europese Uitdaagbeker-titel gewen.
“Dit was tyd om terug te keer na my geboorteland en al my ervaring na Argentynse rugby te bring,” sê Quesada.
“Daar is ’n emosionele aspek aan hierdie besluit om my by die Jaguares aan te sluit. Dit is ’n groot avontuur wat ek in diepte wil beleef.
“Jy moet die goeie dinge gebruik wat deur Aspirina Perez en daarna Mario Ledesma gedoen is en kyk hoe jy die span kan laat aanhou groei en ontwikkel.”
Bienvenido Gonzalo Quesada.#JugamosTodos ?? pic.twitter.com/XEAuOPHRAR
'Herstel Superrugby of vat die pad'